Omnibus presentes litteras inspecturis magister Michel curie Senonensis officialis in Domino salutem. Noverint universi quod Henricus de Villari bonoso in nostra presentia constitutus dedit in perpetuam elemosinam ecclesie Vallis lucentis sextam partem furni et proventuum furni de Fonteneto Bauseri, unum sextarium avene et duodecim denarios de costuma que Garnerius Chacepen et Christiana uxor ejus annuatim ei debedant super quandam terram apud dictum Fontenetum sitam quam ipsi tenebant ab eodem Henrico. Dedit etiam in elemosinam eidem ecclesie quinque bichetos avene et duodecim nommos de costuma quos Benedictus et Sancta uxor ejus annis singulis debebant eidem Henrico super quasdam teneturas quas ipsi tenebant ab eo sicut idem Henricus dicebat. Preterea idem Henricus recognovit se contulisse in perpetuam elemosinam ecclesie memorate quicquid habebat in dictis Christiana et Sancta sororibus et Eluisi earum sorore et liberis ipsarum natis et nascituris et in quodam homine qui fuit filius defuncti Girardi Lochanelier ; promittens fide prestita corporali se dicte ecclesie garantiam debitam super his portaturum. Actum anno Gracie M° CC° vicesimo sexto die Jovis post Brandones.